**Letno poročilo o delovanju JK Odisej v letu 2013**

JK Odisej je v letu 2013 izvedel večino aktivnosti zadanih po programu dela, letnemu koledarju aktivnosti, ki ga je izdelal IO v sodelovanju z RO. Glavni cilji delovanja so bili: realizirati vse tri tradicionalne regate JK Odisej, ter iz potreb članov nadaljevati uveljavljene klubske aktivnosti in ohraniti število članstva.

Na redni letni volilni skupščini, 30.1. 2013 so bila podana poročila vseh delovnih odborov za leto 2012 in predstavljen delovni program JK Odisej s finančnim planom za leto 2013.

Za izvedbo vseh aktivnosti v preteklem letu smo imeli sklicanih 8 rednih sej IO in RO. Vse seje niso bile sklepčne zaradi pomankljive udeležbe članov. Vseeno smo uskladili vse potrebne aktivnosti za izpeljavo planiranih klubskih dogodkov.

Seje IO so bile skoraj praviloma skupaj z RO, ker je večina aktivnosti bila vezana na regate in družabne dogodke, ki pa so v organizaciji obeh odborov.

Do zaključka leta 2013 je poravnalo letno članarino 110 članov. Članstvo je nekoliko manjše od preteklega obdobja. Prav tako pa je tudi udeležba na posameznih naših dogodkih malenkost manjša kot prejšnja leta.

V letu 2013 je v sklopu JK Odisej bilo organiziranih 12 družabno športnih in izobraževalnih dogodkov. Ti so:

* Regate:
* Prva regata je bila na J-24 izvedena 20.marca v Izoli. Devet posadk se je pomerilo na regatnem polju. Po uspešnem regatnem dnevu je sledila proglasitev rezultatov in podelitev pokalov ter zaključek s pizzami in kakšnim pivom v bližnjem lokalu.
* Zejčkov memorial je odpadel zaradi premajhnega števila prijav.
* Maja meseca smo imeli tradicionalno pomladno regato. Tokrat smo tekmovalno objadrali jug Istre. Zbor je bil v Bunarini v Verudi. Tu smo imeli tudi strat I. plova. Objadrali smo Brijonsko otočje, doživeli nevero med regato in po drugem stratu zaključili na startu prvega plova. Drugi dan pa ponovno strt pred Verudo, plovba okoli Porerja in cilj v Medulinskem zalivu. IV. plov pa iz Medulinskega zaliva do Raškega zaliva. Zadnje uvrščene barke so prijadrale na polno s spinakerji v cilj na vetru prihajajoče nevihte. Druženje na pomolu. Tretji dan pa Od Raškega zaliva do Medulina. Žal tokrat niso prišle v cilj vse posadke zaradi pomanjkanja vetra. oli otok. Udeležilo se nas je šest posadk. Pripluli smo iz Biograda, Pirana, Červarja, Izole, Verude. Dokaz, da razdalja do regatnega polja ni ovira pridružiti se flotilji dobre volje.
* Match race v Bohinju na Mini 12 smo izpeljali na predviden termin. Osem udeležencev. Pogoji korektni, tekma izpeljana v celoti.
* Konec avgusta smo imeli planirano družinsko regato na jadrnicah Mini 12 v Bohinju. Žal nam je vremenska napoved ponagajala in je sledila odpoved regate. Nadomestni termin je bil teden pred jesensko regato JK Odisej. 9 udeležencev je izpeljalo 6 plovov. Uvrstitve pa so se menjale vseskozi. Menjavanje bark je bilo povsem upravičeno in tudi končne uvrstitve so bile zato zelo realne.
* Septembra pa smo se zbrali na 22. regati JK Odisej. Tekmovali smo na jadrnicah Vektor 361 in open. dvanajst ekip se je pomerilo v treh dnevih in izvedlo celoten zastavljen programt plovov. na koncu pa smo ponovno obiskali preizkušen Žman, kjer smo varno vezali v žmanskem mandraču in bili gostje v konobi pri Ksenji..
* Tudi letos je bila zastava našega kluba na Barkolani. Srečko Škrlec je s posadko dosegel odlično uvrstitev v bonacasti regati.
* Prav tako pa je bil na Elan Impression sailing Weeku v Biogradi. Ponovno odličen
* Boštjan Podobnik pa je sedaj že stalni udeleženec ptujske regate v Biogradu na moru. Tudi on dosega vidne uvrstitve.
* Štefan Žuna je stalen na Monocupu Sea sceapa 18
* Samo Rebernik pa na zimskem pokalu J 24.
* **Komentar predsednika RO**: Uvrstitev na posameznih regatah v letnem poročilu ne navajamo, prav tako ne poročil z regat, saj so objavljena na domači strani kluba. Splošen vtis je, da so posamezniki in posadke, ki se redno udeležujejo naših regat, dosegli soliden rekreativno-jadralski nivo, kar potrjujejo tudi njihove uvrstitve na regatah v organizaciji drugih klubov (Ptujčanka, Elanova regata, Barcolana, Seascape montip). Prav tako so tekmovalno-jadralni dogodki v organizaciji kluba na zelo solidnem organizacijskem in tekmovalnem nivoju, sploh to velja za jesensko monotip regato za prehodni pokal JKO, kjer v treh dneh izpeljemo do 8 zanimivih in pogosto napetih plovov. Žal pa se hkrati z dvigom tekmovalnega nivoja posameznih posadk zmanjšuje množičnost udeležbe na regatah, posebej pogrešamo nove mlade posadke. Prav tako je v preteklem letu zaradi pretirane agresivnosti in napak na štartih prišlo do dveh resnejših trkov jadrnic na jesenki regati, k sreči brez poškodb jadralcev. Zaradi zgoraj navedenega IO in RO kluba svetujeta novemu vodstvu kluba, da v naslednjem obdobju prične z rednimi predavanji s področja varnega in kvalitetnega regatnega jadranja, s katerimi bi privabili v klub nove mlade jadralce in zagotovili še višjo kvaliteto in varnost naših regat. Novemu vodstvu člani sedanjega RO in IO pri tem ponujamo svojo strokovno pomoč in izkušnje.

* Flotno jadranje:
* V marcu smo najbolj neugnani imeli podaljšan vikend na Dugem otoku in Kornatih. Zlatko Matič je lepo popisal našo marčevsko odisejado opisal in poslikal. Udeležile so se štiri posadke in izkoristile čudovit vikend na morju.
* Zaključni plov konec oktobra pa je tudi letos odpadel zaradi vremenske nenapovedi.
* Izobraževanje:
* Srečko Povalej je pripravil razpis za izobraževanje. Ni pa bilo izpeljano, ker ni bilo zadostnega zanimanja.
* Predavanje o varnosti na morju izpeljano v septembru. Vodil Srečko Škrlec.
* Predavanje o osnovah regatnih pravil pred našo jesensko regato. Pripravil ga je Boštjan Podobnik. Vsi udeleženci prejeli nova regatna pravila po ISAF-u.
* Praktično šolanje na Mini 12 ni bilo izpeljano zaradi majhnega zanimanja. Imeli smo vseeno eno popoldne jadranja na Minijih in izpeljali več štartov in kratkih plovov.
* Izleti:
* V lanskem letu je Lado Brence ponovno poskušal organiziral pohodniške izlete. Zanimanje je zelo majhno, pa smo zato tudi prekinili s to dejavnostjo.
* Druženje:
* Ob letošnji 25. letnici pobude in podpisa listine za ustanovitev JK Odisej smo organizirali Prednovoletno srečanje vseh članov in prijateljev kluba s plesom v Zajčji dobravi. Za organizacijo in plesno glasbo je poskrbel Andrej Krajnc
* Rekreacija: Tudi letos vsak ponedeljek zahajamo na Galjevico in se rekreiramo v obliki plesa in hkrati še kot tečaj plesa pod strokovnim vodstvom našega člana, plesnega učitelja Andreja Krajnca.
* Ostalo:
* Leto 2013 smo zabeležili manjšo številčnost članstva, plačanih članarin. Na dogodkih, pa je bilo, če upoštevamo člane kluba, procentualno več članske udeležbe kot v preteklih letih. Manj je zunanjih članov, oziroma so se ti udeleženci včlanili v naš klub.
* Na naših regatah in plovih ni bilo nobene omembe vredne telesne poškodbe pri udeležencih. Imeli pa smo dva trka na startih jesenske regate. Konec dober vse dobro. Ponovno pripravljamo seminar o varnosti plovbe.
* Zelo viden rezultat je dosegla posadka iz naših vrst na Ptujčanki, ki je bila organizirana pomladi v Biogradu na moru.
* Srečko Škrlec je tudi to leto opravil kar nekaj plovov z različnimi jadralnimi navdušenci in tako v ogromi meri pripomogel k širjenju navtične kulture in veliko prispeval k prepoznavnosti JK Odisej tudi izven okvira našega članstva. Tudi regatno je bil opazen.
* V letu 2013 je klub uspešno izvedel glavnino planiranih aktivnosti. Predvsem regatni del je v celoti izpolnjen.

Zapisala: Predsednika IO in RO JK Odisej

Milan Grad in Boštjan Podobnik Ljubljana: 19. 1. 2014